For to år siden blev jeg ringet af op en telenor-sælger der fremlagde et tilbud på et mobilabonnement som syntes mere rentabelt end mit daværende.

Da jeg modtager opkaldet fra sælgeren havde jeg en smule travlt. I retrospektiv burde jeg ha' takket hurtigt pænt nej, men jeg havde lige nogle minutters gåtur inden mit næste møde, så jeg tænkte at jeg ville lægge øre til. Sælgeren gjorde sit arbejde - han var en god sælger og fik alt sammen til at lyde ekstremt gnidningsfrit med en ret så overlegen kommunikationstone - alt kunne lade sig gøre og der var ingen smalle steder. Mit naive jeg, stolede på ham, efter jeg gentagne gange spurgte om jeg skulle være opmærksom på nogle teknikaliteter inden jeg flyttede over til dem. Herunder bindningsperioder og eventuelle skjulte beløb. Han lovede højt og helligt at der selvf ikke fremkom lignende og jeg flyttede derfor, i min naive tiltro til en telefonsælger, over på en erhvervsaftale hos telenor og takkede tak for en super service.

Efter mødet tjekker jeg mine mails og finder min nye erhvervsaftale hos telenor og får et mindre chock, eftersom jeg kan se at jeg åbenbart har sagt "ja" til en bindningsperiode på 48 måneder. 
Jeg ringer til kundeservice umiddelbart herefter hvor jeg bliver mødt med en super "det-er-bare-ærgeligt" indstilling til mit problem samt absolut mangel på ønske om at forstå min situation. Jeg får efter lang tids unødvendigt brok fat i én person der har mandat til at ændre denne misforståelse, men hun er fuldstændig kold over for udlægning og nævner blot at situationen desværre ikke kan ændres. Jeg ved at deres kundesamtaler ofte bliver optaget, så jeg spørger om hun ikke kan efterlytte samtalen for at få en forståelse for mit problem samt erfare at denne sælger faktisk undlader at viderebringe central information, som fører til, for mit vedkommende, et misforstået mobilabonnement hos telenor.
Hun fortæller mig, at det kun bliver brugt til at forbedre deres kundeservice som et mere internt værktøj. 

Allerede hér tænker jeg - hvilken absurd servicestrategi (eller mangel på samme) baner vejen for sådan en behandling og tilgang til jeres kunder?

Efter utallige samtaler uden nogen som helst form for medvind og forståelse for min situation giver jeg op. Jeg beslutter at afsone min "fængselsstraf" på 48 måneder, grundet min naivitet og dumhed (nemlig at have tiltro til denne telefonsælger uden eventuelt at dobbelttjekke på nettet).

Nu, efter mine 48 måneder er jeg fri, jeg ønsker at flytte hurtigst muligt og får lavet en aftale med CBB om at flytte over hos dem. Jeg modtager en mail om at mit mobilnummer først kan blive flyttet efter at have afsonet mine 3 måneders opsigelse hos Telenor. Endnu en lille "ubetydelig" information som blev undladt fra sælgerens side to år tilbage.

Kære Telenor, jeg havde begravet min stridsøkse i to år og afsonede min straf for min dumhed, men at skulle stå på mål endnu engang for noget der skete to år tilbage er simpelthen for meget.
Jeg er fra naturen side ret så tolerant, men én sådan behandling fra en virksomhed, hvor hele ens eksistensgrundlag hårdfint balancerer på offentlig omtale, kundeservice, kundeloyalitet og højt serviceniveau, begriber jeg ikke kan finde sted. 
Det er så ufatteligt ringe håndteret af jer - og ligesom I ikke har nogen forståelse for min situation, må jeg medgive min manglende forståelse for jeres kundehåndtering.
Hvorfor ikke hellere slippe mig fri af jeres stramme håndjern og lade mig gå gnidningsfrit, i stedet for at vise tænder, griskhed, mangel på empati og nu skilte til hele verden, hvor lidt kundeforståelse I besidder.

Der skal så lidt til! Ligesom mange andre virksomheder, evner I ikke at se muligheden i at dreje situationen til en positiv kundeoplevelse - og forsøger heller ikke. Dette ku ha' været en 5-stjernet anmeldelse af kanon kundeservice fra én som ikke engang er kunde, men I vælger at gå den modsatte vej.

Uden nogen form for sarkastisk tone, så håber jeg I vil tage min anmeldelse seriøs og bruge den konstruktivt.

/Jeppe